**LĒMUMS**

Liepājā

|  |  |
| --- | --- |
| 2021.gada 11.novembrī |  Nr.426/15(prot. Nr.15, 21.§) |

Par nekustamo īpašumu Raiņa ielā 5,

Liepājā

Pamatojoties uz Liepājas pilsētas pašvaldības iestādes “Nekustamā īpašuma pārvalde” Brīvo neapdzīvojamo telpu iznomāšanas komisijas 2020.gada 14.septembra lēmumu, 2020.gada 15.septembrī starp Liepājas pilsētas pašvaldības iestādi “Nekustamā īpašuma pārvalde” un Katoļu baznīcas publisko tiesību juridisko personu “Liepājas katoļu pamatskola” (reģistrācijas numurs 90001293456) noslēgts Nekustamā īpašuma nomas līgums. Saskaņā ar līgumu Katoļu baznīcas publisko tiesību juridiskajai personai “Liepājas katoļu pamatskola” nodots nomā nekustamais īpašums Raiņa ielā 5, Liepājā, kadastra Nr.1700 020 0334, kas sastāv no zemesgabala 2402,0 m2 platībā, pamatēkas ar kopējo platību 1217,5 m2 un palīgēkas, ar mērķi - Liepājas Katoļu pamatskolas izvietošana**.**

2021.gada 11.oktobrī saņemts Romas katoļu Baznīcas Liepājas diecēzes, kas ir Liepājas Katoļu pamatskolas dibinātāja, bīskapa Viktora Stulpina iesniegums ar lūgumu pārslēgt 2020.gada 15.septembra Nekustamā īpašuma nomas līgumu ar biedrību “Liepājas Katoļu pamatskolas atbalsta biedrība”, reģistrācijas numurs 40008116941, kas veic darbu skolas mācību procesa organizēšanā un mācību vides veidošanā.

2021.gada 15.oktobrī saņemts biedrības “Liepājas Katoļu pamatskolas atbalsta biedrība” valdes priekšsēdētāja Erlanda Lazdāna iesniegums ar lūgumu nodot nekustamo īpašumu Raiņa ielā 5, Liepājā, bezatlīdzības lietošanā skolas vajadzībām. Biedrībai “Liepājas Katoļu pamatskolas atbalsta biedrība” 2020.gada 20.augustā ar Valsts ieņēmumu dienesta lēmumu Nr.30.6-8.71/NP/16428 piešķirts sabiedriskā labuma organizācijas statuss šādām darbības jomām - labdarība, pilsoniskās sabiedrības attīstība, kultūras veicināšana. 2021.gada 18.augustā ar Valsts ieņēmumu dienesta lēmumu Nr.32.6/8.71/25205 piešķirta papildu sabiedriskā labuma darbības joma - izglītības veicināšana.

Saskaņā ar Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 4.1 punktu atvasināta publiska persona savu mantu var nodod lietošanā sabiedriskā labuma organizācijai vai sociālajam uzņēmumam.

Ņemot vērā iepriekš minēto un izpildot likuma “Par pašvaldībām” 14.panta otrās daļas 3.punktā noteikto pienākumu racionāli un lietderīgi apsaimniekot pašvaldības nekustamo mantu, pamatojoties uz Publiskas personas finanšu līdzekļu un mantas izšķērdēšanas novēršanas likuma 5.panta otrās daļas 4.1 punktu, trešo, piekto un sesto daļu, likuma “Par pašvaldībām” 21.panta pirmo daļu, izskatot Romas katoļu Baznīcas Liepājas diecēzes 2021.gada 11.oktobra iesniegumu, biedrības “Liepājas Katoļu pamatskolas atbalsta biedrība” 2021.gada 15.oktobra iesniegumu un Liepājas valstspilsētas pašvaldības domes pastāvīgās Finanšu komitejas 2021.gada 4.novembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Nodot sabiedriskā labuma organizācijai, biedrībai “Liepājas Katoļu pamatskolas atbalsta biedrība”, reģistrācijas Nr.40008116941 (Valsts ieņēmumu dienesta 2020.gada 20.augusta lēmums Nr.30.6-8.71/NP/126428), bezatlīdzības lietošanā no 2021.gada 1.decembra uz 5 (pieciem) gadiem nekustamo īpašumu Raiņa ielā 5, Liepājā, kadastra Nr.1700 020 0334, kas sastāv no zemesgabala ar platību 2402,0 m2, pamatēkas ar kopējo platību 1217,5 m2 un palīgēkas (bilances vērtība 76 146,60 EUR), sabiedriskā labuma veikšanai izglītības veicināšanas jomā - Liepājas Katoļu pamatskolas izvietošanai.

2. Uzdot Liepājas pilsētas pašvaldības iestādei “Nekustamā īpašuma pārvalde” slēgt līgumu ar sabiedriskā labuma organizāciju, biedrību “Liepājas Katoļu pamatskolas atbalsta biedrība” (reģistrācijas Nr.40008116941), līgumā ietverot šādus nosacījumus:

2.1. nekustamais īpašums Raiņa ielā 5, Liepājā, tiek nodots bezatlīdzības lietošanā sabiedriskā labuma organizācijai, biedrībai “Liepājas Katoļu pamatskolas atbalsta biedrība” uz 5 (pieciem) gadiem, parakstot nodošanas un pieņemšanas aktu;

2.2. nekustamais īpašums tiek nodots lietošanai derīgā tehniskā stāvoklī;

2.3. līgums par nekustamā īpašuma bezatlīdzības lietošanu zaudē spēku, ja biedrība “Liepājas Katoļu pamatskolas atbalsta biedrība” zaudē sabiedriskā labuma organizācijas statusu;

 2.4. sabiedriskā labuma organizācija, biedrība “Liepājas Katoļu pamatskolas atbalsta biedrība” veic norēķinus par saņemtajiem komunālajiem un citiem pakalpojumiem, kā arī maksā nodokļus, ar kuriem ir aplikts vai var tikt aplikts nekustamais īpašums.

 3. Lēmums zaudē spēku, ja sabiedriskā labuma organizācijas, biedrības “Liepājas Katoļu pamatskolas atbalsta biedrība” vainas dēļ lēmuma 2.punktā minētais līgums par nekustamā īpašuma nodošanu lietošanā netiek noslēgts viena mēneša laikā pēc lēmuma pieņemšanas.

 4. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Izpilddirektora birojam, Finanšu pārvaldei, Nekustamā īpašuma pārvaldei, Nekustamā īpašuma pārvaldes galvenajai grāmatvedei, biedrībai “Liepājas Katoļu pamatskolas atbalsta biedrība”, Romas katoļu Baznīcas Liepājas diecēzei |